ARA: "Irrid nieqaf, nisma' u nitgħallem"
Imtella' Awwissu 22, 2020 - Aġġornata 24 Ta' Awwissu, 2020 8:49am L-Isqof ta' Għawdex, Monsinjur Anton Teuma, qal li l-Knisja ma tistax tibqa' tistenna li n-nies jiġu għandha iżda trid tmur hi fid-djar tan-nies. Intervistat waqt l-aħbarijiet ta' Television Malta l-għada li ġie kkonsagrat bħala Isqof ta' Għawdex, Monsinjur Teuma tenna l-impenn tiegħu li jkompli jgħin l-ifqar fost il-fqar fis-soċjetà. Spjega li l-faqar mhuwiex dak materjali biss imma hemm diversi tipi ta' faqar fosthom minn għaddej minn mard terminali jew mentali jew problemi fil-familja. L-Isqof Teuma qabbel lilu nnifsu ma' tifel żgħir li għad irid jitgħallem jimxi. Irrimarka li għalissa mhux se jieħu deċiżjonijiet kbar iżda se jkompli jikkomunika man-nies. Ara l-intervista sħiħa hawn: